open-index/open-wikipedia-markdown huggingface dataset:
अरम्बोल

**अरम्बोल** (Arambol) या **हरमल** (Harmal) भारत के गोवा राज्य के उत्तर गोवा ज़िले में स्थित एक नगर है। यहाँ का अरम्बोल बीच बालूतट बहुत प्रसिद्ध है और एक महत्वपूर्ण पर्यटक आकर्षण है।

## विवरण
अरम्बोल पारम्परिक रूप से मछुआरों का एक गाँव है जो डाबोलिम हवाईअड्डे से एक घण्टे की वाहनीय दूरी पर है। यह उत्तरी गोवा के परनेम प्रशासनिक क्षेत्र में स्थित है। गोवा की राजधानी पणजी से इसकी दूरी लगभग 55 किलोमीटर है। इस तट पर बहुत से अन्तर्राष्ट्रीय पर्यटकों का आना-जाना है, विशेषकर नवम्बर से मार्च के महीनों के दौरान। अरम्बोल तट पर एक विशिष्ट बोहिमियाई अनुभूति प्राप्त होती है जो अन्य क्षेत्रों, जैसे कालनगूट, में नहीं मिलती और इस कारण से यह अपरिहार्य रूप से बहुत से वैकल्पिक पर्यटकों को आकर्षित करता है। अरम्बोल के समुद्र-तट को गोवा के सबसे सुन्दर समुद्र-तटों में से एक माना जाता है, जिनमें अन्य प्रसिद्ध स्थल है वागाटोर, अंजुना और पालोलम। इसके उत्तर में केरी तट और दक्षिण में मन्दरेम तट हैं।

## ठहरने की सुविधाएँ
स्थानीय लोगों के विरोध और दबाव के कारण अभी यहाँ कोई प्रमुख होटल नहीं हैं। इस क्षेत्र में रुकने की सुविधाएँ अतिथि गृहों, घरों या अस्थाई समुद्र-तटीय झोपड़ियाँ हैं जो पर्यटन सीज़न के दौरान खड़ी की जाती हैं और सीज़न के अन्त में हटा ली जाती हैं। यहाँ के स्थानीय निवासियों ने यहाँ के तट और आसपास के क्षेत्रों में पर्यावरण अनुकूल संचालन के लिए मानदण्ड लागू किए हैं ताकि कचरा और गन्दगी ना फैले।

## स्थानीय संस्कृति
यहाँ के स्थानीय निवासियों में बहुसंख्यक लोग हिन्दू हैं और फिर ईसाईयों और मुसलमानों की संख्या है। चर्च ऑफ़ अवर लेडी ऑफ़ माउण्ट कार्मल यहाँ के कैथलिक लोगों का धार्मिक स्थल है। मरियम को स्थानीय कोंकणी भाषा में साइबिन माई के नाम से भी पुकारा जाता है। गोवा में अन्य स्थानों के समान ही यहाँ के प्रचलित खेल फ़ुटबॉल और क्रिकेट हैं।

## चित्र दीर्घा

चित्र:Arambol beach 2009.jpg|अरम्बोल तट
चित्र:Arambol Shacks.jpg|अरम्बोल में बनी झोपड़ियाँ
चित्र:Arambol Lake swimmer.jpg|अरम्बोल में ताज़े पानी की झील
चित्र:Arambol-give-tylicki.jpg|बरगद के पेड़ पर "धन पाषाण" की प्रतिमा


## इन्हें भी देखें
* उत्तर गोवा ज़िला

## बाहरी कड़ियाँ
* ''Lonely Planet guide - Arambol (Harmal)'' 
* ''Arambol beach guide'' 

## सन्दर्भ

श्रेणी:उत्तर गोवा ज़िला
श्रेणी:गोवा के नगर
श्रेणी:उत्तर गोवा ज़िले के नगर
कुनाल बक्षी

**कुणाल बक्षी** एक भारतीय अभिनेता है। 
श्रेणी:1986 में जन्मे लोग
श्रेणी:जीवित लोग
श्रेणी:भारतीय अभिनेता
रेट्टई वाल कुरुवि

**रेट्टई वाल कुरुवि** तमिल भाषा में बनी भारतीय धारावाहिक है। जिसका प्रसारण स्टार विजय पर 1 जून 2015 से सोमवार से शुक्रवार को रात 6:30 बजे देता है। इसमें मुख्य किरदार में अश्विन और पवनी हैं।

## कहानी
यह कहानी दो तलाक शुदा जोड़े की है, जो अलग विचारों के कारण अलग हो जाते हैं। कई वर्षों के बाद वह एक ही कार्यालय में मिलते हैं। वह एक दूसरे के खिलाफ दुश्मन की तरह व्यवहार करते हैं। नीला के पिता अपने बेटी का बदला लेने के लिए दो गुंडे को सुपारी देता है, जिससे वह बाला को मार दें और उसका बदला पूरा हो जाये। लेकिन नीला की सहायता से वह बच जाता है और वह दोनों एक दूसरे के करीब आ जाते हैं और एक दूसरे को पसंद करने लगते हैं। बाला को पता चलता है की उसके पिता ही उसे मारना चाहते हैं। यह जानने के बाद वह भी नीला के ऊपर क्रोधित हो जाता है। इसके बाद वह अपने एक मित्र की शादी में जाता है, जहाँ उसका मन ताजा हो सके। वहाँ वह पुनः नीला से मिलता है। इसके बाद कहानी पुनः हास्य और प्रेम की विधा में आ जाती है।

## कलाकार
* अश्विन कुमार - बालमुरुगन / बाला
* पवानी रेड्डी - वेनिला / नीला
* रेणुखा
* रामनाथ शेट्टी - कधीरवेलन
* अबी सरवणन - पास कारर
* थरसिखा
* सतना
* निलिया
* जेकठिश
* बाबी सोना
* रमेश

## सन्दर्भ

## बाहरी कड़ियाँ
* आधिकारिक जालस्थल

श्रेणी:तमिल-भाषा टीवी धारावाहिक
श्रेणी:तमिल-भाषा टेलीविज़न कार्यक्रम
श्रेणी:तमिल नाडु टेलीविजन धारावाहिक
श्रेणी:स्टार विजय टीवी कार्यक्रम
ड्रेसडेन तकनीकी विश्वविद्यालय

right|thumb|300px|1913 में इस विश्वविद्यालय का सिविल इंजीनियरी विभाग बना ; १९५३ में बेयर भवन (Beyer Building) बना।
**ड्रेसडेन तकनीकी विश्वविद्यालय** (जर्मन : Technische Universität Dresden) जर्मनी के ड्रेसडेन स्थित विश्वप्रसिद्ध प्रौद्यौगिकी विश्वविद्यालय है। यहाँ पर कई तकनीकी विषयों की पढ़ाई होती है। इसकी स्थापना १८२८ में हुई थी।

## सन्दर्भ
श्रेणी: जर्मनी के विश्वविद्यालय
ब्राह्मण तमिल

**ब्राह्मण तमिल** (तमिल : பிராமண தமிழ்), तमिल की एक उपभाषा (बोली) है जो परम्परागत रूप से प्रायः तमिल ब्राह्मणों द्वारा बोली जाती है। यह बोली शास्त्रीय तमिल (पुरानी तमिल) के अधिक निकट है जिसमें संस्कृत मूल के शब्दों की अधिकता होती है। भाषाशास्त्री वी बालसुब्रमणियम के अनुसार, ब्राह्मण तमिल, केन्द्रीय तमिल उपभाषा (विशेषतः वेल्लालार और मुदलियार समुदायों द्वारा बोली जाने वाली) के सबसे निकट है। 

## इन्हें भी देखें
*

श्रेणी:तमिल
मरुतृण

**मरुतृण साहित्य-पत्रिका** (Marutin Sahitya-Patrika ) एक लघु पत्रिका है जो कलकते से जुलाई 2013 से निकल रही है। इसका एकमात्र उद्देश्य साहित्य को लोगों तक पहुँचाना है। जो लोग आज पढ़ने के आदत से विमुख हो गये हैं उनको साहित्य पढ़ने के लिए उत्साहित करना है। दूसरे तरफ़ उन नये साहित्यकारों को सामने लाना है हो अपनी प्रतिभा को बाहर निकालने में सिर्फ इसलिए असमर्थ हैं कि उनकी रचनाएँ कोई छापना नहीं चाहता है कारण पहले से प्रतिष्ठित पत्रिकाओं में पूर्व चयनित रचनाकारों की भरमार है। 

## सन्दर्भ

श्रेणी:हिन्दी पत्रिकाएँ
ध्रुपद केन्द्र भोपाल

**ध्रुपद केन्द्र भोपाल** एक भोपाल में स्थित एक संगीत अभ्यास शाला है। यह गुरु-शिष्य परम्परा पर आधारित है। इसका निर्माण 1981 में मध्य प्रदेश सरकार ने कराया है।

## इतिहास
ध्रुपद केन्द्र का निर्माण मध्य प्रदेश सरकार ने भोपाल में 1981 में कराया था। यह एक हिन्दी कवि अशोक वाजपेयी और फिल्म निर्माता मणि कौल के प्रयास द्वारा हुआ। केन्नेस फिल्म उत्सव के दौरान यह मिले।

## सन्दर्भ

## बाहरी कड़ियाँ
* आधिकारिक जालस्थल

श्रेणी:भोपाल में शिक्षा
सकारात्मक विभेद

**सकारात्मक विभेद** () (जिसे कनाडा में *employment equity*, भारत और नेपाल में आरक्षण, औए यूके में *positive action* कहा जाता है) किसी ऐसे समूह को विभेदित करते हुए लाभ पहुँचने का कार्य है जो सामाजिक रूप से वंचित रहे हैं और वहाँ की संस्कृति में भेदभाव का शिकार रहे हैं।

## सन्दर्भ

श्रेणी:भारत में आरक्षण
यानम

**यानम** (Yanam) भारत के पुदुच्चेरी केन्द्र-शासित प्रदेश के यानम ज़िले का एक कस्बा है। यह एक फ़्रान्सीसी उपनिवेश हुआ करता था जिसे सन् 1964 में भारत में विलीन कर लिया गया। यह आन्ध्र प्रदेश के पूर्व गोदावरी ज़िले में सटा हुआ है और बंगाल की खाड़ी से तटस्थ है। राष्ट्रीय राजमार्ग २१६ यहाँ से गुज़रता है। यहाँ के अधिकांश लोग तेलुगू बोलते हैं।

## इन्हें भी देखें
* पुदुच्चेरी
* पुदुच्चेरी केन्द्र-शासित प्रदेश
* यानम ज़िला

## सन्दर्भ

श्रेणी:पुदुचेरी के नगर
श्रेणी:यानम ज़िला
श्रेणी:यानम ज़िले के नगर
*
भ से भदे

**भ से भदे** भारतीय हिन्दी हास्य धारावाहिक है। जिसका प्रसारण ज़ी टीवी पर 26 अक्टूबर 2013 में हुआ था।

## कलाकार
* देवेन भोजनी - भदे
* सुचिता त्रिवेदी - सुषमा भदे, भदे की पत्नी
* सरिता जोशी - कल्याणी, भदे की सास
* वरुण खंडेलवाल - सुनील, भदे का बेटा
* भावना खात्री - मेनका
* दुष्यंत वाघ - चंकी
* गुलफाम खान - लता
* अतुल परचूरे - भीमसेन गांगुली
* शिवांगी सिंह - मोनिका
* मूर्ति प्रसाद - बबली

## सन्दर्भ

## बाहरी कड़ियाँ

श्रेणी:भारतीय हास्य टेलीविजन कार्यक्रम
जोधा अकबर

यह अकबर और जोधा बाई से जुड़ा एक बहुविकल्पी लेख है, जो निम्नलिखित लेखों से जुड़ा है। ..
* जोधा अकबर (टीवी धारावाहिक) - ज़ी टीवी पर प्रसारित होने वाला हिन्दी धारावाहिक है।
* जोधा अकबर (2008 फ़िल्म) - ऋतिक रोशन और ऐश्वर्या राय द्वारा अभिनीत फ़िल्म है।
जेम्स हेपबर्न, बोथवेल का चौथा अर्ल

जेम्स हेपबर्न, ऑर्क्ने का ड्यूक (ल. 1534 – 14 अप्रैल 1578), जिसे उसके पैतृक नाम बोथवेल का अर्ल (सामंत) से ज्यादा जाना जाता है, १६वीं शताब्दी में स्कॉटलैंड का एक प्रमुख राजनैतिक व कुलीन व्यक्तियों में से एक था। जेम्स को स्कॉटलैंड की रानी मैरी १ के तीसरे पति के रूप में ज्यादा प्रसिद्धि मिली। जेम्स पर रानी के दूसरे पति की हत्या का आरोप लगा था जिससे मुक्त होने के बाद उसने रानी से शादी कर ली।

## शुरुवाती जीवन
वह बोथवेल के तीसरे अर्ल पैट्रिक और काउंटेस एग्नेस सिन्क्लेयर का बेटा था। जन्म से ही *मास्टर ऑफ बोथवेल* यानी बोथ्वेल का मालिक कहा जाता था। उसने अपने पिता के बाद बोथवेल के सामंत के रूप में १५५६ ई. में पदभार ग्रहण किया।

## सन्दर्भ

* ''Les Affaires du Conte du Boduel, l'An 1568'', बेन्नाटाइन क्लब, एडिनबर्ग, (1829) 1568 के दौरान घटनाओं की स्व्यँ लिखित जीवनी  and डेनमार्क में कारावास संबंधी पत्र 
**The Royal Families of England Scotland and Wales, with their descendants*, etc., लेखक: जॉन और जॉन बर्नाड बर्क, लंडन, 1848, संसकरण 2, pedigree XII.
**Scottish Kings, a Revised Chronology of Scottish History, 1005–1625*, लेखक: सर आर्किबाल्ड एच. डनबार, बार्ट., एडिनबर्ग, 1899, पृष्ठ: 256.
**Lord Bothwell*, लेखक: रॉबर्ट गोरे ब्राउन, कोलिन्स (1937)
**Acta Curiae Admirallatus Scotiae*, 1557–1562, ed थॉमस कैलेंडर वेड, स्टेयर सोसाइटी (1937) (Bothwell's Admiralty Court records.)
**Lines of Succession*, लेखक: जीरी लौडा और मैकल मैक्लेगेन, लंदन, 1981.
**Mary Queen of Scots*, लेखिका: एंटोनिया फ्रेज़र 13वाँ पुनर्प्रकाशन, लंदन, 1989, ISBN 0-297-17773-7.
श्रेणी:विकिपरियोजना ब्रिटिश राजशाही
श्रेणी:१६वीं शताब्दी के लोग
बिसाऊ पैलेस होटल, जयपुर

**बिसाऊ पैलेस होटल**, जयपुर भारत के जयपुर में स्थित एक हेरिटेज होटल है। 19वीं सदी में निर्मित, यह महल रघुवीर सिंह जी, का था जो एक शाही सामंत थे। यह जयपुर के पुराने शहर चांद पोल (पुराने शहर के लिए एक प्रवेश द्वार) के दीवारों के बाहर स्थित है। 

## इतिहास [संपादित करें]
19वीं सदी में निर्मित यह महल महाराजा सवाई जगत सिंह के शासनकाल (1803-1818) के दौरान, बनाया गया था। यह मूलतः ठाकुर रघुवीर सिंह जी के महल के रूप में कार्य करता था। शेखावाटी संपत्ति, बिसाऊ के रहने वाले रावलो का निवास स्थान था। यह महल 1977 हैरिटेज होटल में परिवर्तित कर दिया गया, यह जयपुर के पुराने बाजार क्षेत्र में स्थित है। 

## स्थिति:
यह होटेल जयपुर शहर के बीच मे स्थित हैं। जयपुर इंटरनेशनल एयरपोर्ट से इसकी दूरी करीब 13 किलोमीटर एवं जयपुर रेलवे स्टेशन से यह करीब 4 किलोमीटर की दूरी पर है। यहाँ से जयपुर के ऐतिहासिक पर्यटन स्थल जैसे जंतर मंतर, जल महल एवं हवा महल इत्यादि काफ़ी नज़दीक हैं। 

## वास्तुकला और फिटिंग [संपादित करें]
बिसाऊ पैलेस होटल का अग्रभाग एक घुमावदार प्रविष्टि है, और महल के भीतर के संलग्न क्षेत्र के फर्श शतरंजी बिसात के नमूनों को प्रदर्शित करते है, जबकि इसके लाउंज लकड़ी के फर्श है। इस होटेल मे 36 कमरे हैं जिनमें से कुछ कमरों मे अद्वितीय बिस्तर फिटिंग और अलंकरण हैं। जिसमे प्राचीन सामान और कलाकृतिया भी सम्मिलित हैं। आग जलाने वाले स्थान के ऊपर अपने दरबारियों के साथ बैठे बिसाऊ के महाराजा की एक पेंटिंग लगी हुई है। महल की दीवारों वे तलवार भी सजे हुए हैं जो मुसलमानों के साथ मुठभेड़ों के दौरान इस्तेमाल किए गए थे। बैठक वाले कमरे के बगल में एक लकड़ी के पैनल से बना एक पुस्तकालय हैं जो पुरानी पुस्तकों से भरा है।'

यहाँ पर राजस्थान की कई पारंपरिक कलाकृतियों के प्रदर्शन के साथ-साथ कई शोकेस हैं जिनमे आभूषण, हथियार, हाथी की मूर्तियां सजी हुई हैं। यहाँ के दीवार पर लगी तस्वीरों में - बाघ के शिकार के दृश्य और लॉर्ड माउंटबेटन के बिसाऊ के शाही परिवार के दौरों की तस्वीरें शामिल है। इस होटल के तीन रेस्तरां हैं। जिनमे से एक रूफ टॉप रेस्टोरेंट हैं जहाँ रात्रिभोज के दौरान राजस्थानी लोक नर्तकों द्वारा कार्यक्रम प्रस्तुत किया जाता है।

भुवनेश्वरी : यहाँ का डाइनिंग हाल हैं जहा पर नाश्ता, दोपहर का भोजन और रात के खाने परोसे जाते हैं। यहाँ भारतीय, महाद्वीपीय और राजस्थान के विशेष व्यंजन भी परोसे जाते हैं।
कॉफी शॉप: यह पूल साइड कॉफी की शॉप है जहा आप अपने दोस्तों, परिवार और प्रियजनों के साथ बातचीत करते हुए कॉफी का लुत्फ़ उठा सकते हैं।
शीश महल: एक रेस्तरां है जो राजस्थानी, भारतीय, महाद्वीपीय के विशेष व्यंजनों को आपकी थाली मे प्रस्तुत करता हैं। यह जगह अपने आप मे अद्भुत है।

## मैदान [संपादित करें]
बिसाऊ पैलेस होटल, मे वृतकार प्रवेश के माध्यम से पहुँच जा सकता है। यहाँ एक अच्छी तरह से सजाया हुआ बगीचा है जहाँ आपको पक्षियों की कई प्रजातियों देखने को मिल जाएँगी, जो इस मैदान का हिस्सा हैं। यहाँ पर मिलने वाली अन्य सुविधाओं मे एक स्विमिंग पूल और टेनिस कोर्ट हैं।

## सन्दर्भ

श्रेणी:जयपुर
चीनी स्टॉक बाजार की तेज गिरावट (२०१५)

चीनी स्टॉक बाजार में तेज गिरावट का आरम्भ १२ जून २०१५ को हुआ। इसके १ माह के अन्दर ही संघाई स्टॉक एक्सचेंज के A-शेयरों के कुल मूल्य के एक तिहाई की गिरावट आ गयी।

## कारण

## बाहरी कड़ियाँ
*शेयर बाजार के घड़ियाली आंसू (डी डब्ल्यू वर्ड) डॉयचे वेले
*शेयर बाजार में 6 सालों में सबसे बड़ी गिरावट, सेंसेक्स 1700 अंक लुढ़का (इण्डिया आजकल न्यूज)

श्रेणी:चीनी जनवादी गणराज्य की अर्थव्यवस्था
मैथमेटिका

**मैथमेटिका** (Mathematica) विभिन्न प्रकार के गणितीय कार्य करने वाला अनुप्रयोग है जो वैज्ञानिक, इंजीनीयरी, गणित में प्रयोग किया जाता है। यह प्रतीकात्मक गणित (symbolic mathematics) भी करने में सक्षम है। प्रोग्रामिंग के लिये इसमें वुल्फ्राम भाषा (Wolfram Language) का प्रयोग किया जाता है।

## मथेमटिका के विकल्प
*सेजमैथ (Sagemath)

## सन्दर्भ

श्रेणी:गणितीय अनुप्रयोग
बौंली

**बौंली** (Bonli) भारत के राजस्थान राज्य के सवाई माधोपुर ज़िले में स्थित एक नगर व तहसील है।

## विवरण
यह कस्बा सवाई माधोपुर जिले के बामनवास विधान सभा क्षेत्र के अंतर्गत आता है। बौंली कस्बे में तहसील मुख्यालय एवं पंचायत समिति मुख्यालय भी कार्यरत है। बौंली से 5 km आगे कोडयाई गाव की तरफ़ जाने पर नंगलाव बांध स्थित है,जिससे आसपास के किसानो कि सिचाई व्य्वस्था का आधार हैै इस बांध पर नागदेव मंदिर (कोडयाई)  स्थित है जो आस्था का केन्द्र हैं। कोडयाई बोन्ली रोड पर बालाजी मन्दिर कोड्याई है।

## जनसांख्यिकी
भारत की 2011 जनगणना के अनुसार बौंली कसबे की कुल जनसंख्या 15,300 है जिसमें 7,874 पुरुष और 7,426 महिलायें शामिल हैं। 0-6 वर्ष के आयु-वर्ग की जनसंख्या 2299 है जो कुल जनसंख्या का 15.03 % है। साक्षरता 73.23 % है जो राज्य के औसत 66.11 % से अधिक है। पुरुषों की साक्षरता 86.91 % और महिला साक्षरता दर 58.85 % है।

## इन्हें भी देखें
* सवाई माधोपुर ज़िला

## सन्दर्भ

श्रेणी:राजस्थान के शहर
श्रेणी:सवाई माधोपुर ज़िला
श्रेणी:सवाई माधोपुर ज़िले के नगर
श्रेणी:सवाई माधोपुर जिले की तहसीलें
आगशे

**आगशे** (Agaçaim) या **आगसईम** (Agassaim) भारत के गोवा राज्य के उत्तर गोवा ज़िले में स्थित एक गाँव है। यह ज़ुवारी नदी के उत्तरी तट पर बसा हुआ है।

## विवरण
आगशे उत्तर में पणजी, दक्षिण में मडगाँव, पश्चिम में वास्को द गामा और पूर्व में पौण्डा से घिरा हुआ है और इस कारण से यह उत्तर और दक्षिण गोवा को ज़ुआरी सेतु द्वारा जोड़ने वाला एक मुख्य मार्ग है। आगसईम गोवा के चोरिसो (एक प्रकार का पुडिंग) के लिए प्रसिद्ध है।

## इतिहास
आगसईम ने सदा से ही गोवा के राजनैतिक परिदृश्य में एक महत्वपूर्ण भूमिका निभाई है, चाहे वह गोवा बचाओ अभियान रहा हो या 1986 का कोंकणी भाषा आन्दोलन। इन घटनाओं के दौरान सात लोग मारे गए थे।

## इन्हें भी देखें
* उत्तर गोवा ज़िला

## सन्दर्भ

श्रेणी:उत्तर गोवा ज़िला
श्रेणी:गोवा के नगर
श्रेणी:उत्तर गोवा ज़िले के नगर
तखतपुर

**तखतपुर** (अंग्रेजी:Takhatpur) बिलासपुर जिले में एक तहसील है।  यह एक नगर पालिका  परिषद है यहां के विधायक  श्री धर्मजीत सिंह ठाकुर हैं जो 2023 को इस पद  के लिए निर्वाचित हुए हैं। यहां के नगर पालिका अध्यक्ष श्रीमती अमरिका कृष्ण कुमार साहू जी  है एवं उपाध्यक्ष  श्रीमती वंदना  व्यंकटेश ठाकुर हैं। यहां के वरिष्ठ अधिवक्ता श्री अशोक ठाकुर हैं। यहाँ देवांगन समाज प्रतिवर्ष देवांगन समाज की कुल देवी माता परमेश्वरी का महोत्सव जोरों शोरो से मनाती है। 

## सन्दर्भ

श्रेणी:बिलासपुर ज़िला, छत्तीसगढ़
श्रेणी:भारत की तहसीलें
श्रेणी:बिलासपुर ज़िले, छत्तीसगढ़ के नगर
हो गया दिमाग का दही

**हो गया दिमाग का दही**  आनेवाली भारतीय हिंदी हास्य फ़िल्म है इसमें कादर खान ,राजपाल यादव ,ओम पुरी इत्यादि कलाकार है तथा इस फ़िल्म में कादर खान वापसी कर रहे हैं

## सन्दर्भ

श्रेणी:2015 में बनी हिन्दी फ़िल्म
कामसूत्र 3डी

**कामसूत्र** भारतीय हिन्दी फिल्म है। जिसका निर्देशन और लेखन का कार्य रूपेश पॉल ने किया है। शर्लिन चोपड़ा इसमें मुख्य किरदार में हैं।

## कलाकार
* शर्लिन चोपड़ा - काम देवी
* सायरा खान

## निर्माण
इसका निर्माण रूपेश पॉल ने किया है। इसके अलावा वे इस फिल्म के निर्देशक और लेखक भी हैं। इसमें शर्लिन चोपड़ा को मुख्य किरदार के लिए लिया गया। लेकिन जब इस फिल्म के कुछ दृश्य उनके द्वारा नेट पर डाले गए, तब इस पर दोनों के मध्य फिल्म के अधिकार को लेकर विवाद हुआ।

## सन्दर्भ

## बाहरी कड़ियाँ
*

श्रेणी:2014 में बनी हिन्दी फ़िल्म
श्रेणी:हिन्दी फ़िल्में
बारी (फ़िल्म)

***बारी*** भारतीय पंजाब की एक छोटी फ़िल्म है जिसे जितेन्द्र प्रीत ने निर्देशित किया है। फ़िल्म के निर्देशक, जे.पी. के अनुसार, यह फ़िल्म एक ऐसे परिवार की है जिसका मुखिया आर्थिक तंगी के कारण ज़हर पी कर आत्महत्या कर लेते है और उसके बाद उसकी विधवा को बहुत सारी मुसीबतों का सामना करना पड़ता है। यह औरत और उसके परिवार की समस्याओं पर आधारित फ़िल्म है।

## सन्दर्भ

श्रेणी:पंजाबी फ़िल्म
पड़री लालपुर

**पड़री लालपुर** (Padri Lalpur) भारत के उत्तर प्रदेश राज्य के कानपुर नगर ज़िले में स्थित एक गाँव है।

## विवरण
पड़री लालपुर की पूर्वोत्तर दिशा में 5 किलोमीटर दूर भीतरगांव नामक स्थान पर एक गुप्तकालीन प्राचीन मन्दिर है। यहाँ से 4 किमी की दूरी पर पतारा रेलवे स्टेशन है। जो कि कानपुर-चित्रकूट रेलमार्ग पर स्थित है। यह कानपूर-सागर राष्ट्रीय राजमार्ग NH 86 से 4 किमी की दूरी पर स्थित है।

## इन्हें भी देखें
* कानपुर नगर ज़िला

## सन्दर्भ

श्रेणी:कानपुर नगर ज़िला
श्रेणी:उत्तर प्रदेश के गाँव
श्रेणी:कानपुर नगर ज़िले के गाँव
एयर जिम्बाब्वे

**एयर जिम्बाब्वे** जिम्बाब्वे की ध्वज-वाहक विमान सेवा है जिसका मुख्यालय हरारे अंतरराष्ट्रीय हवाई अड्डे, हरारे में है। 

अपने हब हरारे अंतरराष्ट्रीय हवाई अड्डे से दक्षिणी अफ्रीका के नेटवर्क पर उड़ान भरती थी, जिसमे एशिया और लंदन गैटविक रूट भी शामिल था। वित्तीय कठिनाइयों के चलते, एयर जिम्बाब्वे फरवरी 2012 में परिचालन बंद कर दिया गया। 2012 के मई और जुलाई के बीच इसने बहुत सीमित घरेलु मार्गों पर परिचालन शुरू किया। लेकिन फिर इसने उड़ान बंद कर दिया। एयरलाइन ने फिर अप्रैल 2013 में दैनिक आधार पर कुछ घरेलू मार्गों के साथ-साथ जोहानसबर्ग के लिए क्षेत्रीय सेवा के संचालन फिर से शुरू किया।  

1981 से ही यह कंपनी इंटरनेशनल एयर ट्रांसपोर्ट एसोसिएशन और अफ्रीकी एयरलाइंस एसोसिएशन के सदस्य के रूप में हैं। जुलाई 2014 के बाद से यह जिम्बाब्वे की सरकार के स्वामित्व में है।

## इतिहास
### प्रारंभिक वर्ष

वह इकाई जिसकी अंतिम परिणति एयर जिम्बाब्वे के रूप में हुई, उसकी नीव 1 सितंबर 1967 को पड़ी। जब रोडेशिया की सरकार ने एयर रोडेशिया निगम बनाया, जो एयर रोडेशिया की जगह लेती, जो सेंट्रल अफ्रीकन एयरवेज की पूर्ण स्वामित्व वाली कंपनी है। जब जिम्बाब्वे गणराज्य का गठन किया गया तब अप्रैल 1980 में एयर जिम्बाब्वे का गठन किया गया। हालांकि स्वतंत्रता के पूर्व से हरारे एवं दक्षिण अफ्रीका (डरबन और जोहांसबर्ग) के बीच उड़ान सेवा चालू हो चुकी थी।

1982 के दौरान, पर्थ और सिडनी के लिए एक सेवा शुरू की; यह क्वांटास के साथ सहयोग से शुरू की गयी थी। उसी साल मई में सरकार ने निर्देश दिया कि नेशनल मालवाही विमान अफ्फ्रेट एयर और एयर जिम्बाब्वे के बीच एकीकरण हो जाये। अंतता, जुलाई 1983 एयर जिम्बाब्वे ने अफ्फ्रेट एयर का अधिग्रहण कर लिया। इसके बाद भी माल वाहक अफ्फ्रेट एयर ने उसी ब्रांड के तहत अपने परिचालन जारी रखा।

## वित्तीय संकट और सेवा व्यवधान
2003 में, यह सूचना मिली थी की यह एयरलाइंस आर्थिक संघर्ष के दौर से गुजर रहा हैं, और स्थानीय और अंतरराष्ट्रीय बैंकों की दया पर निर्भर हैं। [प्रशस्ति पत्र की जरूरत] फरवरी 2004 में यह जानकारी मिली की इस कंपनी के कर्ज न चुका पाने के कारण अस्थायी तौर पर इंटरनेशनल एयर ट्रांसपोर्ट एसोसिएशन (आईएटीए) ने निलंबित कर दिया गया था। 

देश में विदेशी मुद्रा संकट के चलते 2005 में इस एयरलाइंस के संचालन को रद्द करना पड़ा क्योकि ईंधन के लिए भुगतान करने के लिए दुर्लभ मुद्रा की कमी थी1 

## कारपोरेट मामले
## स्वामित्व और प्रबंधन
मार्च 2012 के बाद से एयरलाइन पूरी तरह जिम्बाब्वे सरकार के स्वामित्व में है जो एयर जिम्बाब्वे प्राइवेट लिमिटेड, के माध्यम से संचालित किया गया है, हालांकि लंबे समय से कुछ सीमा तक इस एयरलाइंस की निजीकरण करने की योजना है1 

वेलेंटाइन साइनमने अप्रैल 2014, एयरलाइंस के बोर्ड के अध्यक्ष है। 

## सन्दर्भ

## बाहरी कड़ियाँ
* [www.airzimbabwe.aero/ आधिकारिक वेबसाइट]
द्वारिका प्रसाद सक्सेना

**डॉ द्वारिका प्रसाद सकेसा** ( 18 फरवरी 1922 - 22 जुलाई 2007 ) हिन्दी साहित्यकार तथा समालोचक थे। वे प्रसाद साहित्य के गभीर अध्येता थे और उन्होंने प्रसाद साहित्य का विस्तृत अध्ययन-विवेचन किया है। 'कामायनी में काव्य, संस्कृति और दर्शन' नामक शोधप्रबन्ध पर उनको पीएचडी मिली तथा 'प्रसाद दर्शन' नामक शोधप्रबन्ध पर डी-लिट् प्रदान किया गया। द्वारिका प्रसाद सक्सेना उन आलोचकों व समीक्षकों में से हैं जो प्रसाद को पक्के यथार्थवादी के रूप में देखता/पहचानता है। उन्होने माना/बताया है कि प्रसाद निरंतर दृष्टा तथा प्रखर मनोविश्लेषक थे।

## जीवन परिचय
डॉ सक्सेना का जन्म मथुरा में हुआ था। जब वे केवल ढाई वर्ष के थे तभी उनके पिता श्री रामस्वरूप सक्सेना का देहान्त हो गया। उनकी माँ कलावती सक्सेना ने गाँव के अत्यन्त कठिन परिस्थितियों में उन्हें पाला पोषा और बड़ा किया। 

## कृतियाँ
उन्होने लगभग २८ विशाल ग्रन्थों की रचना की है।

उनका जो काम अभी तक प्रकाशित हो सका है, उसमें 'प्रसाद दर्शन', 'आँसू-भाष्य', 'कामायनी भाष्य', 'प्रसाद का मुक्तक-काव्य', 'कामायनी में काव्य संस्कृति और दर्शन', 'प्रसाद के नाटकों में इतिहास, संस्कृति, धर्म, दर्शन और कला', हिन्दी के प्राचीन प्रतिनिधि कवि आदि प्रमुख इनकी रचनाएं हैं। 

। दूसरे लोग जब प्रसाद से 'बच' रहे थे, तब उन्होंने प्रसाद की रचनाओं से जूझने का काम किया। 

उनकी कुछ रचनाएँ भाषाविज्ञान, दर्शन एवं काव्यशास्त्र से सम्बन्धित हैं।

## बाहरी कडियाँ
*'''डॉ द्वारिका प्रसाद स्मार्क ट्रस्ट''' का जालघर

श्रेणी:हिन्दी साहित्यकार
महेश बाबु

**महेश बाबू** एक भारतीय तेलुगू फ़िल्म अभिनेता हैं ' इनका जन्म 9 अगस्त 1975 चेन्नई ,तमिल नाडू में हुआ था ,इन्होंने अपने फ़िल्मी कैरियर की शुरूआत बाल्यकाल में ही कर दी थी 'उनकी 2003 की ब्लॉकबस्टर फ़िल्म ओक्काडू उस समय की सबसे बड़ी तेलुगू फ़िल्मों में से एक थी उस फ़िल्म में इन्होंने एक युवा कबड्डी खिलाड़ी की भूमिका निभाई थी ' फ़िल्म बाद में विभिन्न भारतीय भाषाओं में पुनर्निर्माण किया गया था। इनकी 2005 की फ़िल्म अथाडु तेलुगू सिनेमा में एक और उच्च कमाई के साथ अंतरराष्ट्रीय मान्यता प्राप्त थी।

महेश बाबू प्रोडक्शन हाउस जी महेश बाबू एंटरटेनमेंट प्राइवेट लिमितेदड के मालिक है। दिग्गज तेलुगू अभिनेता कृष्णा के छोटे बेटे महेश ने अपने कैमियो नीडा में एक बाल कलाकार (1979) के रूप में अपने फिल्मी कैरियर की शुरुआत की छर वर्ष की आयु में की और एक बाल कलाकार के रूप में आठ अन्य फिल्मों में अभिनय किया। उन्होंने राजाकुमरुडू (1999) के साथ एक मुख्य अभिनेता के रूप में अपने कैरियर की शुरुआत की और सर्वश्रेष्ठ पुरुष कलाकर का अपनी पहली फिल्म के लिए राज्य नंदी पुरस्कार जीता।

महेश ने फिल्म मुरारी(2001), और एक्शन फिल्म ओक्कडु (2003) के साथ सफलता प्राप्त की। मुरारी के अपने अभिनय के बल पर अपने पहले नंदी विशेष जूरी पुरस्कार प्राप्त किया और बाद में उसे सर्वश्रेष्ठ अभिनेता के लिए अपनी पहली फिल्म फेयर अवार्ड दिलवाया - तेलुगु एक्शन थ्रिलर के अथूडू(2005) और पोकिरी (2006) की व्यावसायिक सफलता के लिए उन्की राष्ट्रीय स्तर पर पहचान है, और अपने विदेशी बाजार की स्थापना की। 1ननेक्कोडाइन (2014), और सरिमंथुडू (2015): बाद में उन्होंने इस तरह के दूकुडू (2011), व्यापारी (2012) सीथम्मा वकितलो सरिमल्ले चेट्टू(2013), के रूप में अन्य व्यावसायिक रूप से सफल फिल्मों में अभिनय किया। आज की तारीख में वह सात नंदी पुरस्कार, पांच फिल्मफेयर पुरस्कार, तीन सिनेमा पुरस्कार, तीन दक्षिण भारतीय अंतरराष्ट्रीय फिल्म पुरस्कार और एक अंतर्राष्ट्रीय भारतीय फिल्म अकादमी पुरस्कार जीते हैं।

फोर्बेस इंडिया, 2012 में, "सेलिब्रिटी 100" की लिस्ट्स में महेश को ३१ वें स्थान पर रखा गया था।

## जीवन परिचय
महेश का जन्म 9 अगस्त 1975 को चेन्नई, तमिलनाडु में हुआ था। उन्होंने अपने अभिनय करियर की शुरुआत 1975 में एक बाल कलाकार के रूप में की थी और उन्हें एक बाल कलाकार के रूप में 8 फिल्मों में देखा गया था। 1999 में, उन्हें 'राजाकुमारुडू' में मुख्य अभिनेता के रूप में चुना गया और उन्हें राजकीय नंदी पुरस्कार से सम्मानित किया गया। बाबू और अभिनेता विजय बचपन के दोस्त हैं।

## सन्दर्भ

## बाहरी कड़ियाँ
* 
* 
* Mahesh babu biography in hindi 

श्रेणी:1974 में जन्मे लोग
श्रेणी:भारतीय अभिनेता
श्रेणी:तेलुगू अभिनेता
श्रेणी:जीवित लोग
श्रेणी:चेन्नई के लोग
श्रेणी:तमिलनाडु के लोग
विज्ञान स्नातकोत्तर इंजीनियरिंग में

**विज्ञान स्नातकोत्तर इंजीनियरिंग में** एक स्नातक की डिग्री है जिसमें मशीनी उपकरणों के बारे में अध्ययन करवाया जाता हैं '

## सन्दर्भ

श्रेणी:शैक्षिक उपाधियाँ
श्रेणी:शिक्षा
शब्द प्रति मिनट

**शब्द प्रति मिनट** कुंजीपटल पर टंकण करने की गति को मापने के लिए एक मापक है। इसका उपयोग लिखने और पढ़ने की गति के माप के लिए करते हैं। अंग्रेजी में 5 अक्षर (कुल कुंजी का उपयोग) को एक शब्द माना जाता है। जिसमें खाली स्थान और चिह्न को भी गिना जाता है।

## इतिहास
ब्रांडोन रजियानों ने एक अध्ययन में यह पाया की सामान्य कम्प्यूटर प्रयोक्ता की गति 33 शब्द प्रति मिनट होती है। और यदि लय न हो तो वह 19 शब्द प्रति मिनट की गति से टंकण करते हैं। इसी अध्ययन के बाद समूह को तेज, माध्यम और धीमी गति के समूह में विभाजित किया गया। जिसमें औसत गति 40 श॰प्र॰मि॰, 35 श॰प्र॰मि॰ और 23 श॰प्र॰मि॰ क्रमशः है।

## सन्दर्भ

## बाहरी कड़ियाँ
जीसैट

**जीसैट** उपग्रह, भारत की स्वदेशी रूप से विकसित संचार उपग्रहों की तकनीक है जो डिजिटल ऑडियो, डेटा और वीडियो के प्रसारण के लिए प्रयोग की जाती है। नवंबर 2015 तक, 13 जीसैट उपग्रहों को इसरो द्वारा प्रक्षेपित किया जा चुका है।

## इतिहास
जीसैट श्रृंखला भू-समकालिक उपग्रहों की एक प्रणाली है जिसका उद्देश्य भारत को प्रसारण सेवाओं में आत्मनिर्भर बनाना है। 10 जीसैट उपग्रहों की सूची में 168 ट्रांसपोंडरों (जिनमें से 95 ट्रांसपोंडर प्रसारकों के लिए सेवाएं प्रदान करने के लिए पट्टे(लीज़) पर दिए जाते हैं)में से सी जो सी और केयू-बैंड में विस्तृत है, दूरसंचार, टेलीविजन प्रसारण, मौसम पूर्वानुमान, आपदा चेतावनी और खोज व बचाव कार्य की सेवाएं प्रदान करता है।

## प्रक्षेपण इतिहास
यह जीसैट उपग्रहों की एक सूची है(प्रक्षेपित और योजनारत)।

## इन्हें भी देखें
* जीसैट-29
* जीसैट-11

## सन्दर्भ

## External links
* ISRO GeoStationary Satellites

श्रेणी:भारतीय उपग्रह
श्रेणी:भारतीय अंतरिक्ष कार्यक्रम
श्रेणी:जीसैट उपग्रह
श्रेणी:संचार उपग्रह
एल्गिन होटल, दार्जिलिंग

एल्गिन होटल,दार्जिलिंग जो पूर्व में द न्यू एल्गिन के रूप में जाना जाता था, यह वर्ष 1887 के आसपास बनाया गया था और यह मूल रूप से कूच बिहार के महाराजा (राजा) क ग्रीष्मकालीन निवास था। यह दार्जिलिंग में स्थित एक हेरिटेज होटल हैं और हिमालय में स्थित एक पहाड़ी अवकाश केंद्र है।

## विषय वस्तु

# इतिहास
# सुविधाएँ
# भोजन
# पुरस्कार
# सन्दर्भ

## इतिहास

1887 में एक बगीचे के चारों ओर निर्मित, इस होटल का बड़े पैमाने पर नवीनीकरण किया गया है, इसमे इसकी पुरानी भव्यता और इतिहास को बरकरार रखा गया है। रॉयल मैनर हाउस वास्तुकला शैली मे निर्मित इस होटेल को अपनी मूल स्थिति में बहाल कर दिया गया है जिसमे शामिल हैं- गौरे डगलस की एचिंग्स, विलियम डैनियल की पाषाणलेखन, बर्मा की टीक फर्नीचर, ओक फर्श बोर्डों और पुरानी चिमनिया। 
 
इस होटल ने कई गणमान्य व्यक्तियों के लिए मेजबान की भूमिका निभाई है, जिसमे अमेरिका के राजदूत, डोमिनिक लापीएररे, मार्क टुली, सिक्किम के क्राउन प्रिंस पालदेन थोंडुप नामग्याल इत्यादि शामिल हैं। इस होटल की एक समृद्ध विरासत हैं जिसमे कई कहानियाँ भी शामिल हैं। जो इसके पहले मालिक कूच बिहार के महाराजा के समय से नैन्सी ओकले तक की हैं जो 1950 के दशक में इस होटल की मलिकिन थी। [प्रशस्ति पत्र की जरूरत]
एल्गिन होटल प्रसिद्ध दार्जिलिंग मॉल और राज भवन (गवर्नर्स हाउस) से पैदल दूरी पर है। यह एक अच्छी तरह से सहेज कर रखा हुआ पुस्तकालय, गेम्स रूम और बच्चों की गतिविधि केंद्र है।

## भोजन

यह होटल की समृद्ध व्यंजनों की अपनी विरासत है, जो इसकी परंपरा को और समृद्ध करते हैं। यहाँ के व्यंजनों में सम्मिलत हैं, सिक्कीमी खाना जैसे मोमो-टमाटर की चटनी के साथ साथ पकोड़े- जिसके अंदर चिकन, पोर्क या सब्जी भरा रहता है, गएको सूप-गर्म चिमनी सूप नूडल्स के साथ, अंडे, चिकन बॉल्स, काले मशरूम, मिश्रित सब्जियाँ, पत्तो वाला प्याज और धनिया, चुरपई शिमला मिर्च – याक के दूध से बना कॉटेज चीज़, मिठाई, शिमला मिर्च के साथ मीठी मिर्ची, पनीर, सिस्नु दाल, कालो दाल-हिमालय की काली दाल, सुखई तांबा- सुखी हुई बाँस की कोपले (जिससे स्थानीय हिंदी भाषा मे बाँसकरैल बोला जाता है), निंग्रो टमाटर, इस्कुस सूखी – चयोते, साग– सरसों का साग, चिकन या पोर्क के साथ, चिकन मुला- चिकन जो मूली की पातियों के साथ पकाया गया हैं, फिंग सब्जियों- ग्लास नूडल्स सब्जियों के साथ, गुंड्रूक- सूखा पालक के साथ, किन्मा-किण्वित सोयाबीन बीज। इन सभी खानो का साथ देने के लिए शामिल है: मूली का आचार एवं ड्रिंक्स जैसे तोंगबा- बाजरे के बीज से बना हुआ अलकोहलिक पेय,। महाद्वीपीय रात्रि भोजन जिसमे शेफर्ड पाई और भुना हुआ चिकन सम्मिलित है।

## विशेषताएं

इस होटेल के कुल कमरों की संख्या 25 हैं। जो काफ़ी बेहतरीन तरीके से डिज़ाइन किए गये हैं। इनमे दार्जिलिंग की समृद्ध सांस्कृतिक विरासत का पता चलता हैं। इनमे रुकने वाले आँगंतुको की सुख सुविधाओं का पूरा ख्याल रखा जाता है। यहाँ पर सूट्स की संख्या 3 हैं, जो बेहद आकर्षक ढंग से सुसज्जित हैं। यहाँ पर रेस्टोरेंट्स की संख्या 3 हैं, जिनका खाना बेहद लज़ीज़ होता हैं।

## पुरस्कार

"2012 का उत्कृष्टता प्रमाणपत्र" ट्रिप एडवाइजर द्वारा

## सन्दर्भ

श्रेणी:दार्जिलिंग
श्रेणी:दार्जिलिंग की इमारतें
दक्ष अजीत सिंह

**दक्ष अजीत सिंह** (पंजाबी : ਦਾਕ੍ਸ੍ਸ਼ ਅਜੀਤ ਸਿੰਘ) पंजाबी फ़िल्मों और हिंदी धारावाहिकों में कार्य करने वाले एक भारतीय अभिनेता ,गायक तथा लेखक है। ये "मर्यादा" धारावाहिक में अपनी  भूमिका के लिए जाने जाते हैं इनके अलावा ये "शपथ" "भारत का वीर पुत्र – महाराणा प्रताप" और हाल ही की उनकी फ़िल्म आर्शो  के लिये जाने जाते हैं। **दक्ष अजीत सिंह** एक पार्श्वगायक के रूप में भी जाने जाते  है ' इन्होंने अपनी "आर्शो" फ़िल्म में चार गाने गाए थे। इनके हाल ही में ये गीत काफ़ी हिट हुए - "जा" और "किवण दसा ओए" हैं। इन्होंने "आर्शो" सहित विभिन्न हिंदी टेलीविज़न धारावाहिकों और पंजाबी फ़िल्मों लिए गीत लिखे है।

## सन्दर्भ

श्रेणी:भारतीय अभिनेता
श्रेणी:अभिनेता
श्रेणी:धारावाहिक अभिनेता
श्रेणी:जीवित लोग
श्रेणी:पंजाब के लोग
श्रेणी:पार्श्वगायक
श्रेणी:1980 में जन्मे लोग
बूँदी रियासत

right|thumb|300px|बूँदी रियासत
right|thumb|300px|बूँदी का दुर्ग
**बूँदी रियासत** भारत में अंग्रेजी राज के समय एक राज्य (रियासत) था। १९४९ में इस रियासत ने भारत में विलय के अनुबन्ध पर हस्ताक्षर किये।

श्रेणी:भारत की रियासतें
मनमोहन (अभिनेता)

**मनमोहन** हिन्दी फ़िल्मों के एक चरित्र अभिनेता थे जो मुख्यतः खलनायक की भूमिका के लिये जाने जाते हैं। उन्होनें कई बंगाली, पंजाबी तथा गुजराती फ़िल्मों में भी कार्य किया है।

## व्यक्तिगत जीवन
उनका जन्म जमशेदपुर, ब्रिटिश भारत मे एक उच्च वर्गीय परिवार में हुआ। अपने अन्य तीन भाईयों से अलग उन्हे बचपन से ही अभिनय का शौक था। सन् 1950 में वें मुम्बई आ गए, सौभाग्यवश उन्हे काम पाने के लिए संघर्ष नहीं करना पडा। वे बहुत मित्रवत व्यक्ति थे, हमेशा अपने दोस्तो की मदद के लिए तैयार रहते थे। उनके पुत्र नितिन मनमोहन मशहूर निर्माता है जिन्होनें बोल राधा बोल (1992), लाड़ला (1994), दीवानगी (2002), भूत (2003) और यमला पगला दीवाना (2011) जैसी फ़िल्मो का निर्माण किया है।

### फ़िल्मी सफर
मनमोहन ने अपने सफर की शुरूआत ये रास्ते हैं प्यार के (1963) मे एक छोटी भूमिका से की। वे शंकर-जयकिशन के करीबी थे, जयकिशन ने ही उनका परिचय निर्देशक केवल कश्यप से करवाया जिन्होनें उन्हे अपनी फ़िल्म शहीद (1965) में काम दिया। धीरे-धीरे वे उस दौर के प्रमुख खलनायको मे शुमार हो गए, और एक साल तो उनकी लगभग 14 फ़िल्में एक ही महीने मे प्रदर्शित हुई, सत्तर के दशक मे वे अपने शिखर पर थे। यदि मनोज कुमार, शक्ति सामंत तथा प्रमोद चक्रवर्ती में से कोई फ़िल्म बनाते तो उसमे बगैर उनसे पूछे उन्हे भूमिका दे देते, लेकिन मनमोहन भी कभी किसी को इनकार नही करते। वे निर्देशक भप्पी सोणी की भी सभी फ़िल्मों मे कार्यरत रहते थे।

## प्रमुख फ़िल्में

## सन्दर्भ

## बाहरी कड़ियाँ
* 

श्रेणी:हिन्दी अभिनेता
श्रेणी:1933 में जन्मे लोग
श्रेणी:भारतीय फ़िल्म अभिनेता
पडरिया सीतापुर

**पडरिया** भारत देश में उत्तरप्रदेश राज्य के सीतापुर ज़िले के बिसवां तहसील का एक गाँव है। यहाँ लगभग 65 प्रतिशत अनुसूचित जाति की जनसंख्या निवास करती है।
## सन्दर्भ

## बाहरी कड़ियाँ
सीतापुर ज़िले का अधिकारिक जालस्थल

श्रेणी:उत्तर प्रदेश के गाँव
श्रेणी:सीतापुर जिला
बागा, गोवा

**बागा** (Baga) भारत के गोवा राज्य के उत्तर गोवा ज़िले के बार्देज़ में स्थित समुद्र-तटीय कस्बा है। यह कस्बा कालनगूट के न्यायक्षेत्र में है जो दो किलोमीटर दक्षिण में है। बागा अपने समुद्रतट और बागा नदिका के लिए लोकप्रिय है और यहाँ प्रति वर्ष हज़ारों पर्यटक आते हैं।

## बागा तट
बागा समुद्र-तट उत्तरी गोवा का एक लोकप्रिय पर्यटक स्थल है। बागा कस्बा सिन्क्वैरिम, कैण्डोलिम से प्रारम्भ होकर कालनगूट से होकर जाने वाले समुद्र-तट पर स्थित है जो बागा तक सन्निहित है। इस समुद्र-तट पर झोंपडियों और मत्स्य-ग्रहण नौकाओं की पंक्तियाँ होती हैं, और उच्च ज्वार भाटे के समय तट संकरा हो जाता है। बागा समुद्र-तट पैरासेलिंग, जल-क्रीड़ाओं और डॉलफ़िन परिभ्रमण के लिए भी प्रसिद्ध है।

## इन्हें भी देखें
* उत्तर गोवा ज़िला

## बाहरी कड़ियाँ
* ''Baga beach'' 

## सन्दर्भ

श्रेणी:उत्तर गोवा ज़िला
श्रेणी:गोवा के नगर
श्रेणी:उत्तर गोवा ज़िले के नगर
श्रेणी:भारत के सागरतट
बागा नदिका

thumb|निचले ज्वार के दौरान ज्वारनदीमुख

**बागा नदिका** भारत के गोवा राज्य में एक ज्वारनदीमुख (ऍस्चुएरी) है जो बागा कस्बे के निकट  निर्देशांकों पर स्थित है। यह नदिका बागा तट के उत्तरी कोने पर अरब सागर में मिलती है। बागा नदिका के मुहाने के निकट से पणजी और कालनगूट के लिए बसें चलती हैं।

## इन्हें भी देखें
* ज्वारनदीमुख

## सन्दर्भ

श्रेणी:भारत के ज्वारनदीमुख
ग्राँधीग्राम ग्रामीण संस्थान

**ग्राँधीग्राम ग्रामीण संस्थान** (Gandhigram Rural Institute) तमिलनाडु में डिण्डिगुल के निकट स्थित एक मानित विश्वविद्यालय है। इसकी स्थापना १९५६ में हुई थी।

## बाहरी कड़ियाँ
*ग्राँधीग्राम ग्रामीण संस्थान 

श्रेणी:भारत के मानित विश्वविद्यालय
गौरीराम गुप्ता

**गौरीराम गुप्ता** उत्तर प्रदेश से स्वतंत्रता संग्राम सेनानी एवं राजनेता थे। वे उत्तर प्रदेश के प्रथम विधान सभा के सदस्य थे। सन १९५२ में वे पहली बार गोरखपुर के फरेन्दा से विधायक चुने गये। इसके बाद वें सन १९६७ में दूसरी बार विधायक बने।  सन १९६९ में इनकी धर्मपत्नी श्रीमती प्यारी देवी अग्रहरि फरेन्दा विधान सभा से ही विधायिका चुनी गई। 

## सन्दर्भ

श्रेणी:राजनीतिज्ञ
श्रेणी:गोरखपुर के लोग
कंकड़ और पेंगुइन

**कंकड़ और पेंगुइन** () वर्ष 1995 में बनी एक अमेरिकन एनिमेटेड हास्य संगीतमय फ़िल्म है जिसे अंटार्कटिका के एडली पेंग्विन के मिलनोत्सव की एक वास्तविक घटना के आधार पर बनाया गया है। इस फ़िल्म के निर्माता निर्देशक डॉन ब्लथ और गैरी गोल्डमैन हैं।

## सन्दर्भ

## बाहरी कड़ियाँ
* 
* 
* 
* 
* 

श्रेणी:अंग्रेज़ी फ़िल्में
श्रेणी:एनीमेटेड फ़िल्में
माजिद नवाज़

अंगूठाकार
**माजिद नवाज़** एक पाकिस्तानी मूल के ब्रिटिश लेखक और कार्यकर्ता हैं जिन्होंने जिहादी पृष्ठभूमि छोड़कर *धर्मनिरपेक्ष इस्लाम* और लोकतंत्र के लिए प्रयास किया है।  सन् २००१-२००७ तक वो हिज़्ब उत तहरीर से जुड़ा थे, वे मिस्र में क़ैद में भी रहेे जिसके बाद उन्होंने अतिवादियों का साथ छोड़ दिया। हिज़्ब उत तहरीर छोड़ने के बाद उनकी पहली शादी टूट गई थी। लेकिन इस्लमी चरमपंथ के खिलाफ़ आंदोलन करने के कारण इसको पश्चिमी मीडिया में अच्छी जगह भी मिली है। इस्लामी जगत में उनकी प्रशंसा और आलोचना दोनो हुई है। माजिद ने इस्लामवादी और परंपरावादी इस्लाम में एक अन्तर को स्पष्ट किया है कि - इस्लमवादियों का राजनैतिक और विस्तारवादी एजेंडा होता है, लेकिन परंपरावादियों का नहीं। 

उन्होंने अमेरिकी लेखक सैम हैरिस के साथ मिलकर एक किताब भी लिखी है - रैडिकल *Radical*। उसकी प्रसिद्धि का एक कारण पारंपरिक इस्लमी मूल्यों को उतना महत्वपूर्ण नहीं बताना भी है। इसके अलावे इस्लामीकरण को साम्यवादी विचार धारा के कट्टरपंथ (जैसा कहा जाय वैसा करो) से तुलना करने कारण भी पश्चिम में उनकी लोकप्रियता बढ़ी है। पश्चिमी यूरोप और अमेरिका में साम्यवादी और नाज़ी विचारधारा से इस्लामी चरमपंथ की तुलना करने वालों में वो प्रमुख हैं। 

उन्होंने क़्विलियम फॉउंडेशन की स्थापना भी की जो चरमपंथ के खिलाफ़ और लोकतंत्र के लिए काम करता है। 

## सन्दर्भ

## बाहरी कड़ियाँ

श्रेणी: इस्लामी चरमपंथ के विरुद्ध कार्यकर्ता
आदिल हुसैन

**आदिल हुसैन** (, जन्म 5 अक्टूबर 1963) भारतीय राज्य असम से नाटक, टेलीविजन और फ़िल्म अभिनेता हैं जो हिन्दी सिनेमा की मुख्यधारा के साथ-साथ स्थानीय सिनेमा में भी काम करते हैं। उन्होंने अन्तर्राष्ट्रीय फ़िल्मों *द रिलक्टेंट फंडामेंटलिस्ट* और *लाइफ ऑफ़ पाई* (दोनों 2012 में जारी हुई) में काम किया।

## सन्दर्भ

## बाहरी कड़ियाँ
*

श्रेणी:1963 में जन्मे लोग
श्रेणी:अभिनेता
श्रेणी:भारतीय अभिनेता
श्रेणी:असम के लोग
श्रेणी:हिन्दी अभिनेता
सिंह दरबार

**सिंह दरबार** नेपाल के प्रधानमन्त्री का कार्यालय है। इस परिसर में अन्य सरकारी कार्यालय भी हैं। यह काठमाण्डू के मध्य भाग में स्थित है।

श्रेणी:नेपाल
कल्ला जी राठौड़

**कल्ला जी राठौड़** (आश्विन शुक्ल 8, 1601 विक्रमी - 1624 विक्रमी) राजस्थान के एक राजपूत योद्धा थे जिन्हें लोकदेवता माना जाता है। ये मेड़ता के राव जयमल के छोटे भाई आसासिंह के पुत्र थे।  इन्होने मेवाड़ के लिये महाराणा प्रताप के साथ अकबर से युद्ध किया था। ये तीसरे साका युद्ध (विक्रम संवत 1624) में चित्तौड़गढ़ में अकबर से लड़ते हुए वीरगति को प्राप्त  हो गये थे।

## इतिहास
लोकदेवता कल्ला जी राठौड़ / बलिदान दिवस – 24 फरवरी
राजस्थान में अनेक वीरों ने मातृभूमि की रक्षा के लिए अपना बलिदान दिया, जिससे उनकी छवि लोकदेवता जैसी बन गयी। कल्ला जी राठौड़ ऐसे ही एक महामानव थे। उनका जन्म मेड़ता राजपरिवार में आश्विन शुक्ल 8, विक्रम संवत 1601 को हुआ था।
 
इनके पिता मेड़ता के राव जयमल के छोटे भाई आसासिंह थे। भक्तिमती मीराबाई इनकी बुआ थीं। कल्ला जी की रुचि बचपन से सामान्य शिक्षा के साथ ही योगाभ्यास, औषध विज्ञान तथा शस्त्र संचालन में भी थी। प्रसिद्ध योगी भैरवनाथ से इन्होंने योग की शिक्षा पायी।
 
इसी समय मुगल आक्रमणकारी अकबर ने मेड़ता पर हमला किया। राव जयमल के नेतृत्व में आसासिंह तथा कल्ला जी ने अकबर का डटकर मुकाबला किया; पर सफलता न मिलते देख राव जयमल अपने परिवार सहित घेरेबन्दी से निकल कर चित्तौड़ पहुँच गये। राणा उदयसिंह ने उनका स्वागत कर उन्हें बदनौर की जागीर प्रदान की। कल्ला जी को रणढालपुर की जागीर देकर गुजरात की सीमा से लगे क्षेत्र का रक्षक नियुक्त किया।
 
कुछ समय बाद कल्ला जी का विवाह शिवगढ़ के राव कृष्णदास की पुत्री कृष्णा से तय हुआ। द्वाराचार के समय जब उनकी सास आरती उतार रही थी, तभी राणा उदयसिंह का सन्देश मिला कि अकबर ने चित्तौड़ पर हमला कर दिया है, अतः तुरन्त सेना सहित वहाँ पहुँचें। कल्ला जी ने विवाह की औपचारिकता पूरी की तथा पत्नी से शीघ्र लौटने को कहकर चित्तौड़ कूच कर दिया।
 
महाराणा ने जयमल को सेनापति नियुक्त किया था। अकबर की सेना ने चित्तौड़ को चारों ओर से घेर लिया था। मेवाड़ी वीर किले से निकलकर हमला करते और शत्रुओं को हानि पहुँचाकर फिर किले में आ जाते। कई दिनों के संघर्ष के बाद जब क्षत्रिय वीरों की संख्या बहुत कम रह गयी, तो सेनापति जयमल ने निश्चय किया कि अब अन्तिम संघर्ष का समय आ गया है। उन्होंने सभी सैनिकों को केसरिया बाना पहनने का निर्देश दिया।
 
इस सन्देश का अर्थ स्पष्ट था। 23 फरवरी, 1568 की रात में चित्तौड़ के किले में उपस्थित सभी क्षत्राणियों ने जौहर किया और अगले दिन 24 फरवरी को मेवाड़ी वीर किले के द्वार खोल कर भूखे सिंह की भाँति मुगल सेना पर टूट पड़े। भीषण युद्ध होने लगा।
 
राठौड़ जयमल के पाँव में गोली लगी। उनकी युद्ध करने की तीव्र इच्छा थी; पर उनसे खड़ा नहीं हुआ जा रहा था। कल्ला जी ने यह देखकर जयमल के दोनों हाथों में तलवार देकर उन्हें अपने कन्धे पर  बैठा लिया। इसके बाद कल्ला जी ने अपने दोनों हाथों में भी तलवारें ले लीं।
 
चारों तलवारें बिजली की गति से चलने लगीं। मुगल लाशों से धरती पट गयी। अकबर ने यह देखा, तो उसे लगा कि दो सिर और चार हाथ वाला कोई देवता युद्ध कर रहा है। युद्ध में वे दोनों बुरी तरह घायल हो गये। कल्ला जी ने जयमल को नीचे उतारकर उनकी चिकित्सा करनी चाही; पर इसी समय एक शत्रु सैनिक ने पीछे से हमला कर उनका सिर काट दिया। सिर कटने के बाद के बाद भी उनका धड़ बहुत देर तक युद्ध करता रहा।

## सन्दर्भ

श्रेणी:मेवाड़ के शासक
भारतीय क्रांति दल

**भारतीय क्रांति दल** भारत का एक राजनैतिक दल था जिसकी स्थापना १९६७ में चौधरी कुम्भाराम आर्य , चौधरी चरण सिंह ने की थी। सन १९७७ के आम चुनावों के बाद यह दल जनता पार्टी में विलय कर दिया गया।
1966 में राजस्थान के  किसान नेता  चौधरी कुंभाराम आर्य राजस्थान व मुख्यमंत्री मोहन लाल सुखाड़िया से भूमि सुधार कानून, पंचायती राज, व सहकरिक्ता के सबंध में गंभीर मतभेद उतपन्न होने के बाद 27 दिसम्बर 1966 में कांग्रेस पार्टी के सभी पदों व मंत्रिमंडल से इस्तीफा दे दिया। उत्तरप्रदेश में चौधरी चरणसिंह कांग्रेस से वर्ष 1967 में अलग हो गए उसके बाद चौधरी कुम्भाराम आर्य व चौधरी चरण सिंह ने साथ मिलकर भारतीय क्रांति दल की स्थापना की थी चौधरी चरणसिंह को भारतीय क्रांति दल के राष्ट्रीय अध्यक्ष,चौधरी कुम्भाराम आर्य राष्ट्रीय उपाध्यक्ष बने तथा उसके बाद उत्तर प्रदेश बिहार में भारतीय क्रांति दल अपनी सरकार बनाने में सफल रहा चौधरी चरण सिंह उत्तर प्रदेश के मुख्यमंत्री बने हेमवंती नंदन बहगुणा को कार्यकारी अध्यक्ष चुना गया तथा महामाया प्रसाद सिंह  बिहार के  मुख्यमंत्री बने, 1968 में चौधरी कुंभाराम आर्य भारतीय क्रांति दल के टिकट पर राज्यसभा सदस्य चुने गए राजस्थान से। 
1975 में प्रधानमंत्री श्रीमती इंदिरागांधी ने देश में फैली अशांति व अराजकता से निपटने के लिए आपात स्थिति लागू कर दी। देश में आपातकाल की घोषणा के बाद देशभर के विरोधी दलों के नेता एवं कार्यकर्ताओं को गिरफ्तार किया गया उसी समय भारतीय क्रांति दल के नेताओं  को भी जेल में बंद कर दिए गया, उसके बाद 1977 में सभी गैर कांग्रेसी दलों ने मिलकर जनता पार्टी के नाम से साझा मोर्चा बनाया था,संयुक्त रूप से कांग्रेस के विरुद्ध चुनाव लड़ा जिसमें भारतीय क्रांतिदल का विलय जनता पार्टी में हो गया, जनसंघ, तथा अन्य दल भी शामिल थे।

श्रेणी:भारत के राजनीतिक दल
करन शर्मा

**करन शर्मा** एक भारतीय टेलीविज़न अभिनेता हैं। यह प्यार का बंधन, बा बहू और बेबी, सपनों से भरे नैना, बंदिनी, पवित्र रिश्ता, एक नई पहचान आदि में कार्य कर चूकें हैं। इसके अलावा यह स्टार प्लस के धारावाहिक मोही में मुख्य भूमिका निभा रहे हैं।

## धारावाहिक
* प्यार का बंधन - सूजोय
* बा बहू और बेबी
* सपनों से भरे नैना
* बंदिनी
* पवित्र रिश्ता
* एक नई पहचान
* मोही

## सन्दर्भ

## बाहरी कड़ियाँ

श्रेणी:जीवित लोग
श्रेणी:भारतीय टेलिविज़न अभिनेता
शांगरी-ला होटल

शांगरी-ला होटल एंड रिसोर्ट्स (चीनी:新加坡 香格里拉 大 酒店) आतिथ्य से जुड़ी से जुड़ी एक बहुराष्ट्रीय कंपनी है। इसकी स्थापना सन् 1971 ई॰ में हुई। कंपनी के पास वर्तमान में अफ़्रीका, एशिया, यूरोप, मध्य पूर्व, उत्तरी अमेरिका और  ओशनिया में सैकड़ों की संख्या में लक्ज़री होटल हैं।

अंगूठाकार|शंगारि होट्ल
23 अप्रैल 1971 को सिंगापुर में खुला यह होटल शांगरी-ला होटल और रिसॉर्ट समूह का पहला होटल है। इस होटल मे 747 अतिथि कमरे और सुइट है जो टावर विंग, गार्डन विंग और वैली विंग फैले हुए है। इस होटल के 15 एकड़ क्षेत्र मे खूबसूरत बगीचे फैले हुए है जो होटल की लॉबी और डाइनिंग एरिया से कांच की दीवारों के माध्यम से दिखाई देते हैं एवं यह "सिंगापुर के अन्य वनस्पति उद्यान" के रूप में भी जाना जाता है। इस होटल ने कई पुरस्कार जीते है, जिसमे सम्मिलित है “ट्रिप एडवाइजर ट्रवैलर्स च्वाइस 2012: टॉप 25 होटेल्स इन सिंगापुर”।

यह होटल 2002 के बाद से रक्षा मंत्रियों, 28 एशिया प्रशांत राज्यों के मंत्रालयों और सैन्य प्रमुखों का वार्षिक बैठक का मेजबान है एवं यहा हुई बैठकों को शांगरी-ला वार्ता के नाम से जाना जाता है। 

## टावर विंग
टावर विंग इस होटल मे 1971 में खोला गया था। यह होटल की मुख्य शाखा है और इसमे डीलक्स कमरे, एग्जीक्यूटिव कमरे, होराइजन क्लब कमरे और होराइजन प्रीमियर सुइट हैं।

कमरे और सूट के अलावा, होटल में खाने के बहुत सारे आउटलेट्स टावर विंग में स्थित हैं।

लॉबी कोर्ट

नादमन

रोज़ बरामदा

शांग पैलेस

द लाइन

द लाइन शॉप

ब्लू बार

### टावर विंग की अन्य सुविधाओं में हैं:

बिज़नेस सेंटर 

कॉन्सिएर्ज 

फ्लोरिस्ट 

गिफ्ट शॉप 

हेयर एंड ब्यूटी सैलून 

हेयरड्रेसर 

टेलर 

टूर एंड ट्रेवल डेस्क 

## गार्डन विंग

1978 में खोला गया गार्डन विंग, शहर में भी उष्णकटिबंधीय आरामगाह का एहसास दिलाते हैं। यहाँ डीलक्स कमरे, कॉर्नर प्रिमियर रूम्स, और एक और दो बेडरूम सुइट हैं। रिज़ॉर्ट शैली मे बनाए गये इन कमरों के अलावा, यहा पर 15 एकड़ का ट्रॉपिकल लैंडस्केप हैं जिसमे 110 से अधिक किस्मों के पेड़ पौडे और फूल हैं। गार्डन विंग मे एक रेस्तरां है जिसका नाम वॉटरफॉल कैफ़े है, यहाँ पर मेहमान होटल के स्विमिंग पूल के किनारे खाने का आनंद ले सकते हैं।

2011 में गार्डन विंग नवीकरण के लिए बंद कर दिया और आठ महीने के नवीकरण के बाद जिसपर कुल खर्चा $66,000,000 का आया, 31 मई 2012 को दुबारा खोल दिया गया।

ची, शांगरी-ला, होटल का ट्रेडमार्क स्पा है जो शांगरी-ला होटल एंड रिसॉर्ट्स समूह द्वारा,संचालित होता है। यह स्पा 7 दिसम्बर 2012 को खोला गया था।

## वैली विंग

वैली विंग को 1985 में खोला गया था, एवं यह अभिजात्य वर्ग के यात्रिओं की ज़रूरतो को पूरा करता है. वैली विंग मे डीलक्स कमरे, 1 बेडरूम सुइट, डिलक्स सूट, 2-बेडरूम सुइट और शांगरी-ला प्रेसिडेंशियल सुइट के कमरे उपलब्ध हैं। 

इस विंग में रहने वाले मेहमआनो के लिए अपनी निजी प्रवेश द्वार, सड़क, स्वागत क्षेत्र और समारोह का कमरा है। 

## होटल में रेस्टोरेंट

शांगरी-ला होटल सिंगापुर में खाद्य और पेय आउटलेट्स भी समान प्रबंधन के द्वारा संचालित होते हैं।

लॉबी कोर्ट
नादमन

रोज़ बरामदा

शांग पैलेस

द लाइन 

द लाइन शॉप

वॉटरफॉल कैफ़े

ची, शांगरी-ला, होटल का ट्रेडमार्क स्पा है जो शांगरी-ला होटल एंड रिसॉर्ट्स समूह द्वारा,संचालित होता है। यह स्पा 7 दिसम्बर 2012 को खोला गया था। यह होटल के गार्डन विंग में स्थित है और स्थानीय रिवाज़ों से प्रभावित उपचार प्रदान करता है।

## सन्दर्भ

श्रेणी:सिंगापुर
बालचंद्र सिद्धान्तशास्त्री

**पंडित बालचंद्र सिद्धान्तशास्त्री** (१९०५ - १९८५) भारत के एक भाषाशास्त्री एवं विद्वान थे जिन्होने जैन धर्म के प्राचीन एवं नवीन विद्वानों के बीच 'सेतु' का काम किया।

## इन्हें भी देखें
*षट्खण्डागम

श्रेणी:भारतीय विद्वान
फ़िल्म नगर

**फ़िल्म नगर** एक तेलंगाना का शहर है तथा टॉलीवुड के रूप में जाना जाता है तथा **फ़िल्म नगर**, हैदराबाद ,तेलंगाना ,
भारत के पश्चिम में स्थित है। यह तेलुगू फ़िल्म उद्योग के ऐतिहासिक 
स्टूडियो सहित मनोरंजन उद्योग का घर है ' ये निम्न पड़ोसी क्षेत्र है जुबली हिल्स ,बंजारा हिल्स 
,नानाक्रमगुड़ा और मधापुर हैं। ये क्षेत्र तेलुगू फ़िल्म उद्योग का मुख्यालय है, और तेलुगू फ़िल्म हस्तियों के आवासीय केंद्र है।

## सन्दर्भ

श्रेणी:भारतीय शहर
श्रेणी:हैदराबाद
श्रेणी:तेलंगाना
बालाकोट

**बालाकोट** (अंग्रेज़ी: Balakot, उर्दु: بالاکوٹ) पाकिस्तान के उत्तरी भाग में ख़ैबर-पख़्तूनख़्वा प्रान्त के मानसेहरा ज़िले की काग़ान घाटी में कुनहार नदी (नैनसुख नदी) के किनारे स्थित एक शहर है। यह २००५ कश्मीर भूकम्प में पूरी तरह ध्वस्त हो गया था और फिर इसका साउदी अरब की सहायक संस्थानों की मदद लेकर नवनिर्माण करा गया।

## इतिहास
6 मई 1831 को यहाँ बालाकोट की लड़ाई लड़ी गई थी, जिसमें महाराजा रणजीत सिंह की सेना ने सैयदअहरबरेवी और शाह इस्माइल देहलवी की मुजाहिदीन सेना को पराजित किया था।

यह सिन्धु घाटी की सभ्यता का एक स्थान भी है जहाँ खुदाई में ढाई हजार ईसापूर्व की निर्मित एक भट्ठी मिली है जिसमें सम्भवतः सिरैमिक वस्तुओं का निर्मान होता था।

## इन्हें भी देखें
* काग़ान वादी
* मानसेहरा ज़िला
* २००५ कश्मीर भूकम्प

## सन्दर्भ

श्रेणी:प्राचीन भारतीय विज्ञान एवं प्रौद्योगिकी
श्रेणी:मानसेहरा ज़िला
बम्बोलिम

**बम्बोलिम** भारत के गोवा राज्य के उत्तर गोवा जिले के तिसवाडी तालुक में स्थित एक जनगणना कस्बा है। गोवा मैडिकल कॉलॅज जो गोवा में एकमात्र ऐलोपैथिक चिकित्सा कालेज है, इसी कस्बे में स्थित है। राज्य की राजधानी पणजी से बम्बोलिन की दूरी लगभग 7 किमी है। बम्बोलिम अपने निर्जन समुद्र-तट के लिए उत्तर गोवा में प्रसिद्ध है।

## इतिहास
एतिहासिक दस्तावेजो के अनुसार, बम्बोलिन गौड सारस्वत ब्राह्मणों के गोवा में आने पर उनके द्वारा तिसवाड़ी क्षेत्र में बसाए गए तीस अवस्थापनों में से एक था। बम्बोलिन पर विभिन्न कालों में विभिन्न राजवंशों का शासन रहा था और जिसके कारण इन सभी की छाप यहाँ की संस्कृति और परम्पराओं पर पड़ी है जिनमें से कुछ हैं चन्द्रपुर के भोज, सतवाहन, क्षत्रप राजवंश, अभीर राजवंश, कादम्ब, चालुक्य इत्यादि। चौदहवीं शताब्दी में बम्बोलिन, विजयनगर साम्राज्य का भाग बना।

1469 में बम्बोलिम, गुलबर्ग के बहामनी सुल्तानों के अधिकार में आया। इसके पश्चात, पन्द्रहवी सदी में गोवा को परास्त करने के बाद बम्बोलिन, आदिल शाही सल्तन के अधीन आया। और फिर 1510 में पुर्तगालियों ने आदिल शाही सल्तनत को परास्त कर गोवा को अपने साम्राज्य के अधीन ले लिया और साथ ही में बम्बोलिन को भी। 1961 तक बम्बोलिन पर पुर्तगाल का शासन रहा और फिर उसी वर्ष भारत द्वारा पुर्तगाल को परास्त करने पर गोवा के साथ ही बम्बोलिन का भारतीय राज्यक्षेत्र में विलय कर लिया गया।

## भूगोल
बम्बोलिम 15.45°N 73.85°E के निर्देशांक पर स्थित है। इसकी औसत ऊँचाई 3 मीटर है।

## स्थानीय अर्थव्यवस्था
बम्बोलिन की अर्थव्यवस्था मुख्यत: पर्यटन और इससे सम्बन्धित रोज़गारों पर निर्भर है। दिसम्बर से फ़रवरी तक के महीने बम्बोलिन में पर्यटन के शीर्ष महीने हैं। मछली पकड़ने के उद्योग का भी यहाँ की अर्थव्यवस्था में योगदान है।

## जनसांख्यिकी
भारत की 2001 की जनगणना में यहाँ की कुल जनसंख्या 5,319 थी। कुल जनसंख्या में पुरुष 64% और महिलाएँ 36% थीं। बम्बोलिन की औसत साक्षरता दर 82% था जो राष्ट्रीय औसत 59.5% से अधिक था। 10% जनसंख्या 0-6 वर्ष आयुवर्ग के लोगों की थी।

## सन्दर्भ

श्रेणी:गोवा के नगर, कस्बे, और ग्राम
सिन्दहिन्द

**ज़िज अल-सिन्दहिन्द** या **ज़िज अल-सिन्दहिन्द अल-कबीर** भारत में रचित एक ज्योतिषीय ग्रन्थ है जिसमें खगोलीय पिण्डों की स्थिति की गणना करने के लिये सारणियाँ दी गयीं हैं। अरबी-फारसी में इस प्रकार के ज्योतिषीय ग्रन्थों को 'ज़िज' (Zīj) कहा गया है। 'सिन्दहिन्द' शब्द 'सिद्धान्त' से आया है जो 'सिद्धान्त ज्योतिष' या 'गणित ज्योतिष' का सूचक है। इसकी रचना ७७० ई के आसपास बगदाद के खलीफा अल मंसूर के दरबार में हुई। अल मंसूर ने संस्कृत से इस ग्रन्थ को अनूदित करने के लिये मुहम्मद अल-फज़ारी को नियुक्त किया था। 

श्रेणी:भारतीय गणित
जोधपुर बूट

**जोधपुर बूट** एक गोल पैर की अंगुली के साथ एक सवारी बूट और एक कम एड़ी के रूप में बनाया गया एक टखना बूट है। इनको मूल रूप से एक पट्टा और बकसुआ के साथ बांधा जाता है, लेकिन आज के जमाने में चेल्सी जूते के रूप में जाना जाता है

## सन्दर्भ
श्रेणी:जूते
श्रेणी:जोधपुर
बैण्डोरा, गोवा

**बैण्डोरा** (Bandora) भारत के गोवा राज्य के उत्तर गोवा ज़िले के पोण्डा तालुक में स्थित एक नगर है।

## भूगोल
बैण्डोरा 15° 24' 30N 73° 58' 53E के निर्देशांको पर स्थित है, और समुद्र-तल से इसकी ऊँचाई 34 मीटर है।

## जनसांख्यिकी
भारत की 2001 की जनगणना में यहाँ की कुल जनसंख्या 12,264 थी। कुल जनसंख्या में पुरुष 54% और महिलाएँ 46% थीं। बैण्डोरा की औसत साक्षरता दर 71% था जो राष्ट्रीय औसत 59.5% से अधिक था। 10% जनसंख्या 0-6 वर्ष आयुवर्ग के लोगों की थी।

## इन्हें भी देखें
* पोण्डा तालुका
* उत्तर गोवा ज़िला

## सन्दर्भ

श्रेणी:उत्तर गोवा ज़िला
श्रेणी:गोवा के नगर
श्रेणी:उत्तर गोवा ज़िले के नगर
बोट मेल एक्सप्रेस

**बोट मेल एक्सप्रेस** (तमिल: போட் மெயில் விரைவு வண்டி), को **भारत-सीलोन एक्सप्रेस** के रूप में भी जाना जाता है, यह भारतीय रेलवे के दक्षिण रेलवे ज़ोन के द्वारा संचालित होता है। यह शुरू में चेन्नई एग्मोर से धनुषकोडी के बीच चलती थी लेकिन अब चेन्नई एग्मोर और रामेश्वरम के बीच तिरूचिरापल्ली होते हुए, चेंगलपट्टू, विल्लुपुरम, कुड्डालोर, चिदंबरम, कुंभकोणम, तंजावुर, पुदुक्कोट्टई, कराइकुडी, सीवगंगाई और रामनाथपुरम होते हुए चलती है।

प्रतिदिन चलने वाली यह ट्रेन 667 किमी (414 मील) की दूरी को 110 किमी/घंटा (68 मील/घंटा) का रफ़्तार से चलते हुए 14 घंटे 05 मिनट में पूरा करती हैं। यह भारतीय रेल के शीर्ष सबसे प्रतिष्ठित गाड़ियों में से एक है 2014 में इस ट्रेन सेवा ने 100 वर्ष पूरे किए।

## ट्रेन का और समय [संपादित करें]

चेन्नई एग्मोर से रामेश्वरम जाने वाली 16,701 बोटमेल एक्सप्रेस, रात के 21:40 घंटे में चेन्नई एग्मोर से प्रस्थान करती हैं और सुबह के 11:45 पर रामेश्वरम पहुँचती है।

इसके विपरीत रामेश्वरम से चलने वाली चेन्नई एक्सप्रेस 16,702 रामेश्वरम से शाम के 17:00 प्रस्थान और अगले दिन सुबह 6:30 बजे चेन्नई एग्मोर पहुँचती है।

## कोच स्थिति [संपादित करें]
1 एसी प्रथम/द्वितीय वातानुकूलित श्रेणी

2 एसी थ्री-टियर (बी)

11 स्लीपर कोच (एस)

4 अनारक्षित कोच (उर)

1 एसएलआर कोच (एसएलआर)

## सन्दर्भ

श्रेणी:भारत में मेल रेलगाड़ियां
श्रेणी:तमिलनाडु में पर्यटन
ज़ुवारी नदी

**जुवारी नदी** (Zuari River) भारत के गोवा राज्य में बहने वाली सबसे लम्बी नदी है। यह एक ज्वारीय नदी है। इस नदी का उद्गम पश्चिमी घाट में स्थित हेमद-बार्शम में है। जुवारी नदी को आन्तरिक क्षेत्रों में अघनाशिनी नाम से भी जाना जाता है। यह नदी दक्षिण-पश्चिम दिशा में बहती है और इन तालुकों से होकर गुजरती है: तिस्वाड़ी, पोण्डा, साष्टी, संगेम और केपेम।

## विवरण
जुवारी नदी 92 किमी लम्बी है, लेकिन यह अन्य नदियों और नहरों से जुड़ी हुई है जैसे माण्डवी नदी (लम्बाई 62 किमी) और कम्बर्जुआ नहर (लम्बाई 15 किमी)। गोवा में बहने वाली अन्य नदियाँ कम लम्बाई की हैं जैसे तेरेखोल (22 किमी), चापोरा (29 किमी), बागा (5 किमी), साल (16 किमी), तलपोना (11 किमी), और गाल्जीबग (4 किमी)। इन नदियों की लम्बाई और चौड़ाई ज्वार भाटे और मौसमी बाढ़ के साथ-साथ बदलते रहते हैं।

जुवारी और माण्डावी नदियाँ आपस में मिलकर एक मुहाना बनाती हैं। ये नदिया गोवा के कृषि क्षेत्र का प्रमुख कारक हैं। इन दोनों नदियों को जोड़ने वाली कम्बर्जुआ नहर के कारण राज्य के आन्तरिक स्थानों में स्थित लौह अयस्क की खादानों तक जलपोतों का नौचालन सम्भव हो सका है। इन दोनों नदियों का जल काबो अगुआडा स्थान पर अरब सागर में गिरता है, जहाँ इन नदियों के मिलन से मोर्मुगाओ बन्दरगाह आकार लेता है। बन्दरगाह नगर वास्को द गामा जुवारी नदी कें नदीमुख पर स्थित है।

## इन्हें भी देखें
* मांडवी नदी
* गोवा

## सन्दर्भ

श्रेणी:गोवा की नदियाँ
श्रेणी:पश्चिमी घाट की नदियाँ